शुरुमा मलाई मेडिकल लाइनतिर जाने इच्छा थियो । टिचिङ हस्पिटलमा हेल्थ अस्सिटेन्टको पढाइ हुन्थ्यो । मैले त्यसका लागि लिखितमा नाम निकालें तर, मौखिकमा एडमिसन गर्न दिइएन् । त्यसपछि म इन्जिनिरिङमा गएँ । मेकानिकल इन्जिनिरिङ गरें । पछि आन्दोलनमा जेल परें । त्यसपछि जेल र बाहिर गरी डिपिए (डिब्लोमा इन पब्लिक एडमिनिट्रेशन) प्राइभेटबाट गरें । एउटा विषय बाँकी थियो, २०४७ सालमा सांसद भइसकेपछि त्रिचन्द्र क्याम्पसबाट परीक्षा दिएर पास गरें ।
